БОРИС МЛАДЕНОВ-YOUNG

CELTIC WOMAN

chitanka.info

Тя свири песен волна и игрива,

дошла от древните й прадеди;

с цигулката душата си излива,

предания за келтите реди.

Хем свири, хем танцува, стан извива,

коси развяла — слънчеви лъчи;

като немирна горска самодива

се носи, а лицето й цъфти.

Не знам кое от тях ме омагьоса.

Дали не беше келтският мотив

или танцуващата нимфа боса

с чаровен лик и поглед закачлив

и свиреща с цигулката в ръцете?

А може би… да, може би и двете!

Сидни, Австралия — 2015 г.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги